Source: https://sportgalati.com/2019/04/sergiu-stancu-publicul-ne-a-impins-de-la-spate.html
Timestamp: 2019-07-17 17:29:03+00:00

Document:
Sergiu Stancu: Publicul ne-a împins de la spate | Sport Galati
Acasă Volei Sergiu Stancu: Publicul ne-a împins de la spate!
Sergiu Stancu: Publicul ne-a împins de la spate!
CSM Arcada,liderul play-off-ului Diviziei A1 masculine de volei a câștigat toate cele trei puncte, dar cu set pierdut, în meciul cu Steaua, din ultima etapă a turului play-off-ului.
La finalul jocului cu Steaua, Sergiu Stancu, antrenorul formației gălățene a declarat: ”A fost un meci de play-off, întâlneam o echipă fără vreo presiune, cu un grup foarte omogen, din punctul meu de vedere. Steaua a mai pus probleme și altor echipe, Zalăul a pierdut la ei acasă, sunt convins că vor mai pune probleme și celorlalte echipe care se bat la titlu.
Sunt bucuros doar de rezultat și de a doua parte a meciului, în prima parte am greșit neacceptabil de mult, iar acest lucru trebuie să îl analizăm mai bine și să nu mai avem astfel de episoade, în care avem senzația că totul ni s-ar cuveni, că e de ajuns să fim în teren și vin punctele”, a spus Sergiu Stancu.
Tehnicianul formației gălățene a menționat că publicul de la Sala Sporturilor a ajutat formația gălățeană în adjudecarea victoriei: ”Suntem în play-off și este clar că fiecare echipă care a ajuns aici are valoare. Vreau să felicit încă o dată publicul, care ne-a împins de la spate și chiar s-a simțit asta, mai ales în momentele dificile”, a spus Sergiu Stancu.
CSM Arcada conduce în grupa de play-off din Divizia A1 cu două puncte mai mult decât echipa de pe locul doi, SCMU Craiova. Sâmbătă, 13 aprilie, CSM Arcada va juca pe terenul celor de la CSM București, în prima etapă din returul play-off-ului, în timp ce SCMU Craiova va juca luni 15 martie, tot la București cu Dinamo.
Articolul precedentCSMG e în finală! Gălățenii au câștigat seria cu ACSH Gheorgheni cu scorul general 3-0
Următorul articolFinală cu Corona Brașov pentru hocheiștii de la CSM Galați
Două transferuri de națională la CSU Belor
CSM Arcada la prima achiziție. Miercuri campionii află programul din CEV Champions League

References: CSM 

CSM 
 CSM 
 CSM 
 CSM 

CSM